കയുഗ തടാകം

മധ്യ ന്യൂയോർക്കിലെ ഗ്ലേഷ്യൽ ഫിംഗർ തടാകങ്ങളിൽ ഏറ്റവും ദൈർഘ്യമേറിയതും ഉപരിതല വിസ്തീർണ്ണത്തിൽ രണ്ടാം സ്ഥാനവുമുള്ള (സെനെക തടാകത്തേക്കാൾ ഒരൽപ്പം ചെറുത്) തടാകമാണ് കയുഗ തടാകം. ഇതിന് 40 മൈൽ (64 കിലോമീറ്റർ) നീളം മാത്രമേയുള്ളൂ. ഈ തടാകത്തിൻറെ ശരാശരി വീതി 1.7 മൈലും (2.7 കിലോമീറ്റർ)  ഇതിന്റെ അറോറയ്ക്കടുത്തുള്ള ഏറ്റവും വിശാലമായ ഭാഗത്ത് 3.5 മൈൽ (5.6 കിലോമീറ്റർ) വീതിയുമാണുള്ളത്. തടാകത്തിൻറെ ഏറ്റവും ആഴമേറിയ ഭാഗത്ത് ഏകദേശം 435 അടി (133 മീറ്റർ) ആഴമുണ്ട്. തദ്ദേശീയ കെയുഗ ജനതയുടെ പേരിലാണ് ഈ തടാകം അറിയപ്പെടുന്നത്.

 സ്ഥാനം 
ഇറ്റാക്ക കോളേജിന്റെയും കോർനെൽ സർവ്വകലാശാലയുടെയും ആസ്ഥാനമായ ഇറ്റാക്ക നഗരം കയുഗ തടാകത്തിന്റെ തെക്കേ അറ്റത്താണ് സ്ഥിതിചെയ്യുന്നത്.

കയുഗ തടാകത്തിന്റെ കിഴക്കൻ തീരത്തുള്ള ഗ്രാമങ്ങൾ, വാസസ്ഥലങ്ങൾ എന്നിവ മിയേഴ്സ്, കിംഗ് ഫെറി, അറോറ, ലെവന്ന, യൂണിയൻ സ്പ്രിംഗ്സ്, കയുഗ എന്നിവ ഉൾപ്പെടുന്നതാണ്. തടാകത്തിന്റെ പടിഞ്ഞാറൻ തീരത്തുടനീളമായി സ്ഥിതിചെയ്യുന്ന കുടിയേറ്റ പ്രദേശങ്ങളിൽ ഷെൽ‌ഡ്രേക്ക്, പോപ്ലാർ ബീച്ച്, കനോഗ എന്നിവയും ഉൾപ്പെടുന്നു.

തടാകത്തിനുള്ളിൽ രണ്ട് ചെറിയ ദ്വീപുകൾ സ്ഥിതിചെയ്യുന്നു. ഇതിലൊന്ന് യൂണിയൻ സ്പ്രിംഗ്സിനടുത്തുള്ള ഫ്രോണ്ടെനാക് ദ്വീപ് (നോർത്ത് ഈസ്റ്റ്) ആണ്. ഈ ദ്വീപിൽ ജനവാസമില്ല. രണ്ടാമത്തേതായ കനോഗ ദ്വീപ് (നോർത്ത് വെസ്റ്റ്) സ്ഥിതി ചെയ്യുന്നത് കനോഗ പട്ടണത്തിനടുത്താണ്. നിരവധി ക്യാമ്പുകളുള്ള ഈ ദ്വീപ് ഒരു വേനൽക്കാല അധിവാസ കേന്ദ്രമാണ്. കാനൻഡൈഗുവ തടാകത്തിലെ സ്ക്വാ ദ്വീപ് മാത്രമാണ് ഫിംഗർ തടാകങ്ങളിലെ മറ്റൊരു ദ്വീപ്.

കഴിഞ്ഞ ഹിമയുഗത്തിൽ ഹിമാനികളിൽനിന്ന് രൂപംകൊണ്ട ഫിംഗർ തടാകങ്ങളുടെ ഒരു സവിശേഷത അവയുടെ കിഴക്കും പടിഞ്ഞാറും വശങ്ങൾ കുത്തനെയുള്ളതും വടക്കും തെക്കും അറ്റങ്ങൾ ആഴം കുറഞ്ഞതുമാണെന്നതാണ്. തടാകത്തിന്റെ വടക്കേയറ്റത്തുള്ള മഡ് ലോക്ക് ആണ് തടാകത്തിലെ ജലനിരപ്പ് നിയന്ത്രിക്കുന്നത്. ഈറി കനാൽ ഒണ്ടാറിയോ തടാകവുമായും സെനെക്ക നദി സെനെക്ക തടാകവുമായും ഇതിനെ ബന്ധിപ്പിക്കുന്നു.

 അവലംബം 

പുറംകണ്ണികൾ

World Lakes Database entry for Cayuga Lake.
Cayugalake.org
Cayuga Lake Defense Fund 
Montezuma National Wildlife Refuge
Cornell's Lake Source Cooling FAQ
Cornell's environmental impact statement for Lake Source Cooling

വർഗ്ഗം:ഫിംഗർ തടാകങ്ങൾ